## Pravilnik o priznavanju hibrida kukuruza

### NN 61/2001 (6.7.2001.), Pravilnik o priznavanju hibrida kukuruza

# MINISTARSTVO POLJOPRIVREDE I ŠUMARSTVA

if !supportEmptyParas endif

990

Na temelju članka 66. stavka 1; članka 70. stavak 4; članka 71. stavak
1; članka 73. stavak 1; članka 74. stavak 2; i članka 75. stavak 4., Zakona o
sjemenu, sadnom materijalu i priznavanju sorti poljoprivrednog bilja (»Narodne
novine« br. 131/1997.), ministar poljoprivrede i šumarstva donosi

## PRAVILNIK

### o priznavanju hibrida kukuruza

I. TEMELJNE ODREDBE

Članak 1.

Ovim Pravilnikom se propisuje način ispitivanja hibrida ku­ku­ruza u
pokusnom polju i laboratoriju, te statistička analiza podataka u svrhu priznavanja
novostvorenih domaćih hibrida i uvođenja u proizvodnju stranih hibrida.

Ispitivanjem hibrida u pokusnom polju i laboratoriju utvrđuje se
gospodarska vrijednost hibrida kao što je: prirod zrna, vlaga zrna, otpornost
na bolesti i drugo.

Utvrđivanje prepoznatljivositi, ujednačenosti i postojanosti provodi se
sukladno Pravilniku o postupku utvrđivanja prepoznatljivosti, ujednačenosti i
postojanosti (DUS) novih biljnih sorti i Tehničkim uputstvima.

Članak 2.

Zahtjev za priznavanje hibrida (u daljnjem tekstu: zahtjev) podnosi se
Zavodu za sjemenarstvo i rasadničarstvo (u daljnjem tekstu: Zavod) do 1.
veljače.

Članak 3.

Ispitivanje hibrida u pokusnom polju traje 3 godine, a provodi ga Zavod.

Članak 4.

Za svaku godinu ispitivanja podnositelj zahtjeva Zavodu dostavlja
sljedeće količine sjemena do naznačenih rokova:
if !supportLineBreakNewLine
endif

|  |  |  |
| --- | --- | --- |
| FAO grupa | Potrebna količina  sjemena (kg) | Rok dostave  sjemena |
| 100, 200, 600 i 700 | 3 | do 1. ožujka |
| 300, 400 i 500 | 4,5 | do 1. ožujka |
| kokičar | 2 | do 1. ožujka |

if !supportEmptyParas endif

Sjeme hibrida uključujući i hibride standarde dostavlja se netretirano.
Zavod obvezno obavlja tretiranje sjemena svih hibrida i hibrida standarda istim
pesticidima.

Kakvoća sjemena mora odgovarati odredbama Pravilnika o temeljnim
zahtjevima za kakvoću, pakiranje i deklariranje sjemena poljoprivrednog bilja
(»Narodne novine« br. 133/1999.).

Članak 5.

Podnositelj zahtjeva treba dostaviti sljedeće podatke o sjemenu: masu
1000 sjemenki (g), čistoću sjemena (%) i klijavost sjemena (%).

Članak 6.

Ispitivanje hibrida kukuruza vrši se u pokusnim poljima, raz­ličitim po
klimatskim, pedološkim i drugim karakteristikama:
if !supportLineBreakNewLine
endif

|  |  |  |
| --- | --- | --- |
| FAO  grupa | Broj  pokusnih  mjesta | Pokusna mjesta |
| 100  200 | 4 | Zagreb, Koprivnica, Kutjevo, Osijek |
| if !supportEmptyParas endif |
| 300 | 6 | Zagreb, Koprivnica, Kutjevo, |
| 400 | if !supportEmptyParas endif | Beli Manastir, Osijek, Lovas |
| 500 | if !supportEmptyParas endif | if !supportEmptyParas endif |
| 600 | 4 | Kutjevo, Beli Manastir, Osijek, Lovas |
| 700 | if !supportEmptyParas endif | if !supportEmptyParas endif |
| kokičar | 4 | Zagreb, Kutjevo, Osijek, Lovas |

if !supportEmptyParas endif

if !supportEmptyParas endif

II. ISPITIVANJE U POKUSNOM POLJU

Članak 7.

Pokusi se u pokusnom polju postavljaju prema najpogodnijem planu pokusa
s obzirom na prijavljeni broj hibrida, a u cilju njihove preciznije procjene,
kao i učinkovitije analize.

Članak 8.

Sjetva se obavlja
sijačicom na veći sklop, a u fazi razvoja 3-5­­ listova kukuruza, pokus se
prorijedi tako da se ostvari pred­viđeni sklop.

|  |  |  |  |
| --- | --- | --- | --- |
| FAO grupa | razmak u redu  (cm) | Biljaka/redu | Biljaka/parceli  (22,4 m2) |
| 100 | 16 | 50 | 200 |
| 200 | 18 | 45 | 180 |
| 300 | 20 | 40 | 160 |
| 400 | 22 | 37 | 148 |
| 500 | 24 | 34 | 136 |
| 600 | 26 | 31 | 124 |

if !supportEmptyParas endif

if !supportEmptyParas endif

Članak 9.

Površina osnovne parcele iznosi 22,4 m2, a čine je 4 reda
dužine 8 m, uz razmak između redova od 70 cm. Za obračun služe dva srednja
reda, te površina obračunske parcele iznosi 11,2 m2. Razmak između
ponavljanja iznosi 2 m.

Članak 10.

Na početku i kraju pokusa siju se 4 reda kao zaštitni pojas.

Članak 11.

Za sve vrijeme trajanja ispitivanja jednog hibrida u pokusnom polju i
laboratoriju usporedba se obavlja s istim standardnim hibridima.

Standardni hibrid je opće poznati hibrid, koji prema svojim biološkim i
gospodarskim svojstvima ima najveću vrijednost za namjenu radi koje se ispituje
novi hibrid. Standardni hibrid određuje Povjerenstvo za priznavanje sorti
ratarskog bilja, povrća i cvijeća.

Članak 12.

Za određivanje dužine vegetacije služe standardni hibridi za početak i kraj
vegetacijske grupe, pri čemu je 10 FAO jedinica razlika 0,5% vlage u berbi.

Standardni hibridi služe i za određivanje tipa zrna gdje se razlikuju
zuban, tvrdunac i polutvrdunac, pri čemu prijavljeni hibrid ne smije odstupati
od standarda po tipu zrna na štetu kvalitete.

Članak 13.

Podnositelj zahtjeva ima pravo tijekom vegetacijske sezone obići pokuse
i informirati se o pokusima pri čemu mu djelatnik Zavoda otvara šifre za
njegove hibride i za hibride standarde.

*Opažanja tijekom vegetacije*

Članak 14.

Tijekom vegetacije utvrđuju se sljedeći podaci:

Þ datum sjetve, nicanja, metličanja i svilanja,

Þ visina biljke i visina do baze gornjeg klipa,

Þ datum zriobe.

Članak 15.

Neposredno pred berbu, na svakoj parceli i u svim ponav­ljanjima,
utvrđuje se:

Þ ukupan broj biljaka,

Þ broj jalovih biljaka,

Þ broj poleglih biljaka i

Þ broj slomljenih biljaka.

U rubnim redovima, ocjenjuju se i ostala specifična svojstva ispitivanih
hibrida kukuruza (nezavršenost klipa, neujednačenost klipa, tip zrna i dr.).

Skale za opažanja i način ocjenjivanja utvrđene su u Uputama za opažanja
tijekom vegetacije.

Članak 16.

Na svim pokusnim
poljima obavlja se zaštita od štetnika i korova odgovarajućim pesticidima prema
uobičajnoj proizvodnoj praksi.

Članak 17.

U cilju praćenja oštećenja kukuruza od ekonomski najzna­čajnijih bolesti
i štetnika u Republici Hrvatskoj, u rubnim redovima se prati pojava i ocjenjuje
intenzitet pojave bolesti i napada štetnika na svim lokacijama za:

Þ sivu pjegavost lista, *Helminthosporium
turcicum,*

Þ mjehurastu snijet, *Ustilago maydis*,

Þ trulež stabljike, *Fusarium spp*. i

Þ kukuruzni moljac, *Ostrinia nubilalis*.

Ukoliko se uoči pojava drugih bolesti i štetnika, treba zabilježiti
vrijeme pojave i intenzitet napada, a po mogućnosti i postotak oštećenja odnosno
umanjenja priroda zrna.

Intenzitet napada bolesti i štetnika ocjenjuje djelatnik Zavoda na svim
pokusnim poljima prema skalama koje se nalaze u Uputama za izvođenje pokusa.

Članak 18.

Žetva svakog pokusa obavlja se kombajnom u jednom danu za svaki hibrid u
pokusu u svim ponavljanjima, u fazi fiziološke zriobe zrna najkasnijeg
standarda (pojava »crnog sloja« na 50% zrna klipa).

Tijekom berbe utvrđuju se na svakoj parceli prirod zrna i vlaga zrna.

III. ISPITIVANJE U LABORATORIJU

Članak 19.

Za ispitivanje kvalitete zrna visokolizinskih, uljnih i amilopektinskih
(waxy) hibrida kukuruza, potrebno je proizvesti sjeme u kontroliranim uvjetima
oprašivanja.

Članak 20.

Ispitivani hibridi se siju na najmanje dva različita pokusna mjesta u
jednoj proizvodnoj godini ili na jednom pokusnom mjes­tu u dvije proizvodne
godine.

Sjetva ovih hibrida se obavlja u jedan red, a u redu treba biti oko 20
biljaka. Poslije berbe i krunjenja klipova, proizvedenih u kontroliranim
uvjetima oprašivanja, uzima se prosječni uzorak zrna mase 1 kg za
laboratorijske analize.

Članak 21.

Analizom kvalitete zrna hibrida kukuruza specifičnih svojstava utvrđuje
se:

Þ suha tvar,

Þ sadržaj bjelančevina,

Þ sadržaj ulja,

Þ sadržaj celuloze,

Þ sadržaj pepela,

Þ sadržaj NET.

Kod visokolizinskih hibrida ispituje se i sadržaj lizina, a kod
amilopektinskih hibrida (waxy) i sadržaj škroba.

Članak
22.

Kod hibrida kukuruza
kokičara, na jednoj od lokacija, uzima se prosječni uzorak od 2 kg sirovog zrna
hibrida koji su u drugoj godini ispitivanja.

Uzorak
zrna suši se na zraku, a kad se postotak vlage svede na 13,5% ispituje se
»volumen kokičavosti« u dva ponavljanja. Volumen kokičavosti je odnos volumena
zrna poslije i prije koki­ča­­nja zrna.

IV. STATISTIČKA ANALIZA PODATAKA POKUSA

Članak 23.

Analiziraju se samo podaci s osnovnih parcela na kojima je ostvareno
najmanje 80% od planiranog sklopa. Ukoliko je za neki hibrid ostvareni sklop
manji od dozvoljenog samo u jednoj repeticiji, taj će se podatak zamijeniti
prosječnom vrijednošću preostalih repeticija. U slučaju da minimalni dozvoljeni
sklop za neki hibrid nije ostvaren u više od jedne repeticije, podaci tog
hibrida neće se analizirati.

Članak 24.

Za statističku analizu pokusnih podataka primijenjuje se analiza
varijance i odgovarajući testovi za testiranje varijanci i razlika između
prosječnih vrijednosti (F-test, t-test, uz P=0.05 i P=0.01). Podaci će se
obraditi po lokacijama i godinama, a izračunat će se i varijacijski
koeficijenti.

Članak 25.

Analizom varijance obrađuje se svojstvo prirod zrna na bazi 13% vlage
zrna,a ostala relevantna svojstva za priznavanje prikazuju se prosječnim
vrijednostima, rasponima (max – min) i drugim, ovisno o prirodi dostupnih
podataka.

Članak 26.

Procjena gospodarskih vrijednosti i priznavanje hibrida kukuruza obavlja
se na temelju statističkih podataka, a indeks hibrida služi kao dodatan,
neobvezujući kriterij za priznavanje.

*Indeks hibrida*

Članak 27.

Indeks hibrida = indeks priroda zrna + indeks vlage zrna + indeks
čvrstoće stabljike

Þ indeks priroda zrna (na bazi 13% vlage) računa
se prema formuli: (prirod hibrida \* 100) / prosjek priroda standardnih hibrida)
– 100

Þ indeks vlage (na bazi prosječne vlage (%) u
berbi) računa se prema formuli: (prosječna vlaga standardnih hibrida – vlaga
hibrida) \* 1,5

– ako je rezultat pozitivan, to znači da prijavljeni hibrid ima manji
indeks vlage zrna u odnosu na standardne hibride,

Þ indeks čvrstoće stabljike (% polomljenih + %
poleglih biljaka) računa se prema formuli: (prosječna čvrstoća standardnih
hibrida – čvrstoća hibrida) \* 1,5

– ako je rezultat pozitivan, to znači da prijavljeni hibrid ima manji
indeks čvrstoće stabljike u odnosu na standardne hibride,

*Rezultati ispitivanja*

Članak 28.

Godišnji rezultati ispitivanja iz pokusnog polja i laboratorija
dostavljaju se podnositelju zahtjeva na temelju kojih je podnositelj zahtjeva
dužan obavjestiti Zavod o nastavku ispitivanja hibrida do roka određenog u
članku 4. ovog Pravilnika.

Članak 29.

U službenom glasilu Zavoda objavljuju se završni rezultati ispitivanja
iz pokusnog polja i laboratorija.

Članak 30.

Ovaj Pravilnik stupa na snagu danom objave u »Narodnim novinama«.

Klasa:
011-02/01-01/ 66
Urbroj: 525-1-01-1
Zagreb, 21. lipnja 2001.

Ministar
**mr. sc. Božidar Pankretić**, v. r.

if !supportEmptyParas endif

Pravilnik, NN 61/2001-990